ddrg/super_eurlex huggingface dataset:
Uredba Komisije (ES) št. 999/1999

z dne 11. maja 1999

o spremembi Uredbe (ES) št. 293/98 v zvezi z datumi uveljavitve, ki se uporablja za stroške prevoza sadja in zelenjave, razdeljenega brezplačno potem, ko je bilo umaknjeno s trga

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro [1] in zlasti člena 3(2) Uredbe,

(1) ker Uredba Komisije (ES) št. 293/98 [2], kakor je bila nazadnje spremenjena z Uredbo (ES) št. 519/1999 [3], določa datume uveljavitve, ki se uporabljajo za sadje in zelenjavo ter za predelano sadje in zelenjavo;

(2) ker člen 15 Uredbe Komisije (ES) št. 659/97 in Priloga V k navedeni uredbi z dne 16. aprila 1997 o podrobnih pravilih za uporabo Uredbe Sveta (ES) št. 2200/96 v zvezi z intervencijami na področju sadja in zelenjave [4], kakor je bila nazadnje spremenjena z Uredbo (ES) št. 729/1999 [5], določa pomoč za stroške prevoza proizvodov, ki so razdeljeni brezplačno potem, ko so bili umaknjeni s trga; ker izkušnje kažejo, da takšen prevoz najpogosteje izvajajo v ustreznih državah članicah, ki niso sprejele evra, organizacije proizvajalcev, ki so umaknile zadevne proizvode s trga; ker do prevoza in povezanih umikov s trga najpogosteje prihaja sočasno ali pa je med njimi največ nekaj dni razmika; ker je zaradi upravne poenostavitve zato treba uporabljati enotni menjalni tečaj za ti dve dejavnosti skladno s členom 3(2) Uredbe (ES) št. 2799/98 in z odstopanjem od člena 4(2) Uredbe Komisije (ES) št. 2808/98 z dne 22. decembra 1998 o podrobnih pravilih za uporabo kmetijsko-monetarne ureditve za evro v kmetijstvu [6];

(3) ker so ukrepi iz te uredbe v skladu z mnenjem Upravljalnega odbora za sveže sadje in zelenjavo,

SPREJELA NASLEDNJO UREDBO:

Člen 1

Člen 3(2) Uredbe (ES) št. 293/98 se nadomesti z naslednjim:

"2. Menjalni tečaj, ki velja za pavšalne zneske iz člena 15(1) Uredbe (ES) št. 659/97 in je določeno v točki 1 Priloge V k navedeni uredbi, je kmetijski menjalni tečaj, kot je določeno v skladu z odstavkom 1 tega člena."

Člen 2

Ta uredba začne veljati 1. junija 1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. maja 1999

Za Komisijo

Franz Fischler

Član Komisije

[1] UL L 349, 24.12.1998, str. 1.

[2] UL L 30, 4.2.1998, str. 16.

[3] UL L 61, 10.3.1999, str. 27.

[4] UL L 100, 17.4.1997, str. 22.

[5] UL L 93, 8.4.1999, str. 11.

[6] UL L 349, 24.12.1998, str. 36.

--------------------------------------------------
Uredba Sveta (ES) št. 1448/1999

z dne 24. junija 1999

o uvajanju prehodnih ukrepov za upravljanje sredozemskega ribištva in spremembi Uredbe (ES) št. 1626/94

SVET EVROPSKE UNIJE JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1626/94 z dne 27. junija 1994 o določitvi nekaterih tehničnih ukrepov za ohranitev ribolovnih virov v Sredozemlju [1], zlasti člena 3(1) in člena 6(1) Uredbe,

ob upoštevanju predloga Komisije,

(1) ker člen 3(1) in člen 6(1) Uredbe (ES) št. 1626/94 določata nekatere tehnične ukrepe za ohranitev, ki so bili predmet pogojev odstopanja do 31. decembra 1998;

(2) ker zgoraj navedena člena določata, da Svet na predlog Komisije lahko spremeni datum izteka veljavnosti odstopanj na podlagi znanstvenih podatkov, ki dokazujejo, da njihova uporaba nima negativnega vpliva na vire;

(3) ker glede na predložitve nekaterih držav članic iztek obdobja odstopanja povzroča motnje pri ribolovnih dejavnostih številnih sredozemskih ribičev, katerih preživljanje je močno odvisno od opravljanja ribolova pod pogoji odstopanja;

(4) ker predhodni znanstveni podatki, ki so jih predstavile navedene države članice, kažejo, da bi nadaljnje odstopanje imelo majhen učinek na vire; ker je zaželeno, da bi pred sprejetjem končne odločitve, imeli na razpolago najbolj ažurne in popolne podatke, ki jih analizira Znanstveni, tehnični in gospodarski odbor za ribištvo;

(5) ker je zato primerno, da se začasno dovoli nadaljevanje teh ribolovnih dejavnosti, dokler Svet ne sprejme končne rešitve problema, ki bo temeljila na trdni znanstveni podlagi;

(6) ker je treba za postavitev trdne znanstvene podlage zbrati podrobne podatke o možnem vplivu zadevnih ribolovnih dejavnosti na vire,

SPREJELA NASLEDNJO UREDBO:

Člen 1

Uredba (ES) št. 1626/94 se spreminja:

1. v členu 3(1) se datum 31. december 1998 nadomesti z 31. maj 2000;

2. v členu 6(1) se datum 31. december 1998 nadomesti z 31. maj 2000.

Člen 2

1. Države članice pred 1. februarjem 2000 Komisiji izdelajo in dajo na razpolago vse možne znanstvene podatke o vplivu na vire, ki so predmet ribolova, ki se opravlja pod pogoji iz člena 3(1) in člena 6(1) Uredbe (ES) št. 1626/94. Ta podatek mora vsebovati lastnosti ladjevja, tehnične podrobnosti uporabljenega orodja in populacijsko dinamiko ekosistema, katerega bo ribolov verjetno prizadel.

2. Na podlagi vseh ustreznih znanstvenih podatkov Komisija pred 16. aprilom 2000 Svetu predstavi predlog o ugotovitvi, ali se ribolov, naveden v odstavku 1, lahko nadaljuje in tehnične pogoje za njegovo urejanje. Svet, ki deluje s kvalificirano večino, odloči o tem predlogu najpozneje do 31. maja 2000.

Člen 3

Ta uredba začne veljati dan po objavi v Uradnem listu Evropskih skupnosti.

Uporablja se od 1. januarja 1999.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 24. junija 1999

Za Svet

Predsednik

J. Trittin

[1] UL L 171, 6.7.1994, str. 1. Uredba, kakor je bila spremenjena z Uredbo (ES) št. 782/98 (UL L 113, 15.4.1998, str. 6).

--------------------------------------------------
Uredba Komisije (ES) št. 1432/1999

z dne 30. junija 1999

o spremembi, v zvezi z operacijami pomoči v hrani, Uredbe (ES) št. 1162/95, ki predpisuje posebna podrobna pravila za uporabo sistema uvoznih in izvoznih dovoljenj za žita in riž

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske Skupnosti,

ob upoštevanju Uredbe Sveta (EGS) št. 1766/92 z dne 30. junija 1992 o skupni ureditvi trga za žita [1], kakor je bila nazadnje spremenjena z Uredbo Komisije (ES) št. 1253/1999 [2], in zlasti člena 9(2) Uredbe,

ob upoštevanju Uredbe Sveta (ES) št. 3072/95 z dne 22. decembra 1995 o skupni ureditvi trga za riž [3], kakor je bila nazadnje spremenjena z Uredbo (ES) št. 2072/98 [4], in zlasti člena 9(2) Uredbe,

(1) ker člen 7(3) Uredbe Komisije (ES) št. 1162/95 [5], kakor je bila nazadnje spremenjena z Uredbo (ES) št. 444/98 [6], določa verifikacijsko obdobje, preden se dejansko izdajo dovoljenja za izvoz vseh žit, vključno z rižem, in večine predelanih proizvodov, zaradi tveganj, ki nastanejo pri izdaji dovoljenj za izredno velike količine; ker pri nekomercialnem izvozu, ki se izvaja z namenom zagotoviti skupnostne ali državne pomoči v hrani, ali pa za nekatere dobave humanitarnih organizacij vzdrževanje tega mehanizma ni upravičeno; ker bi bilo treba zato člen 7 spremeniti in zagotoviti, da sprememba začne veljati takoj;

(2) ker so ukrepi, predvideni v tej uredbi, v skladu z mnenjem Upravljalnega odbora za žita,

SPREJELA NASLEDNJO UREDBO:

Člen 1

Zadnji pododstavek člena 7(3) Uredbe (ES) št. 1162/95 se nadomesti z naslednjim:

"Prvi pododstavek se ne uporablja za dovoljenja, izdana v zvezi z javnimi razpisi ali dovoljenji, navedenimi v členu 14a Uredbe (ES) št. 3719/88, ki se izdajo za namen operacij pomoči v hrani v smislu člena 10(4) Sporazuma o kmetijstvu, sklenjenega kot del Urugvajskega kroga multilateralnih trgovinskih pogajanj. Verifikacijsko obdobje se ne uporablja za izdajo izvoznih dovoljenj, kadar zahtevek za količino 20 ton ali manj vloži humanitarna organizacija brez spremnega zahtevka za nadomestilo."

Člen 2

Ta uredba začne veljati naslednji dan po objavi v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. junija 1999

Za Komisijo

Franz Fischler

Član Komisije

[1] UL L 181, 1.7.1992, str. 21.

[2] UL L 160, 26.6.1999, str. 18.

[3] UL L 329, 30.12.1995, str. 18.

[4] UL L 265, 30.9.1998, str. 4.

[5] UL L 117, 24.5.1995, str. 2.

[6] UL L 56, 26.2.1998, str. 12.

--------------------------------------------------
UREDBA KOMISIJE (ES) št. 1645/1999

z dne 27. julija 1999

o dopolnitvi Priloge k Uredbi (ES) št. 2400/96 o vnosu nekaterih imen v "Register zaščitenih označb porekla in zaščitenih geografskih označb", določen v Uredbi Sveta (EGS) št. 2081/92 o zaščiti geografskih označb in označb porekla za kmetijske pridelke in živila

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2081/92, z dne 14. julija 1992, o zaščiti geografskih označb in označb porekla za kmetijske pridelke in živila [1], kakor je bila nazadnje spremenjena z Uredbo Komisije (ES) št. 1068/97 [2], in zlasti člena 6(3) in (4) Uredbe,

(1) ker je skladno s členom 5 Uredbe (EGS) št. 2081/92 Francija poslala Komisiji dve vlogi za registracijo imena kot označbe porekla ali geografske označbe;

(2) ker je bilo ugotovljeno skladno s členom 6(1) Uredbe (EGS) št. 2081/92, da vloga izpolnjuje vse njene zahteve, predvsem pa, da so navedene vse informacije v skladu s členom 4 Uredbe;

(3) ker Komisija po objavi imen iz Priloge v Uradnem listu Evropskih skupnosti[3] ni prejela nobenega ugovora po členu 7 Uredbe (EGS) št. 2081/92;

(4) Ti imeni naj se zato vneseta v "Register zaščitenih označb porekla in zaščitenih geografskih označb" in se tako zaščitita na celotnem ozemlju Skupnosti kot zaščiteni označbi porekla ali zaščiteni geografski označbi;

(5) ker Priloga k tej Uredbi dopolnjuje Prilogo k Uredbi Komisije (ES) št. 2400/96 [4], kakor je bila nazadnje spremenjena z Uredbo (ES) št. 872/1999 [5],

SPREJELA NASLEDNJO UREDBO:

Člen 1

Imeni v priloženi Prilogi se dodata v Prilogo k Uredbi (ES) št. 2400/96 in se skladno s členom 6(3) Uredbe (EGS) št. 2081/92 kot zaščitena označba porekla (ZOP) ali zaščitena geografska označba (ZGO) vneseta v "Register zaščitenih označb porekla in zaščitenih geografskih označb".

Člen 2

Ta uredba začne veljati na dan objave v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 27. julija 1999.

Za Komisijo

Franz FISCHLER

Član Komisije

PRILOGA

PROIZVODI, NAŠTETI V PRILOGI I K POGODBI ES, NAMENJENI ZA PREHRANO LJUDI

Sadje, zelenjava in žita

FRANCIJA

Mâche nantaise (ZGO)

Coco de Paimpol (ZOP)

[1] UL L 208, 24.7.1992, str. 1.

[2] UL L 156, 13.6.1997, str. 10.

[3] --UL C 387, 12.12.1998, str. 22; UL C 343, 11.11.1998, str. 7.

[4] UL L 327, 18.12.1996, str. 11.

[5] UL L 110, 28.4.1999, str. 4.
Uredba Komisije (ES) št. 2197/1999

z dne 15. oktobra 1999

o spremembi Uredbe (EGS) št. 548/89 in (EGS) št. 812/89 v zvezi z uvrstitvijo določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], nazadnje spremenjene z Uredbo Komisije (ES) št. 1835/1999 [2], in zlasti člena 9 Uredbe,

(1) ker Uredba Komisije (EGS) št. 548/89 [3] in Uredba (EGS) št. 812/89 [4] določata ukrepe za uvrstitev, med drugim, pletenih oblačil v kombinirano nomenklaturo;

(2) ker je sodba Sodišča C–338/95 z dne 20. novembra 1997 [5] obravnavala uvrstitev oblek in spalnih srajc;

(3) ker je zato treba določiti razloge za uvrstitev izdelkov iz točk 1, 2 in 3 v Prilogi k Uredbi (EGS) št. 548/89, in za izdelke iz točk 1, 2 in 3 v Prilogi k Uredbi (EGS) št. 812/89;

(4) ker so ukrepi, predvideni v tej uredbi, v skladu z mnenjem Odbora za carinski zakonik,

SPREJELA NASLEDNJO UREDBO:

Člen 1

V stolpcu 3 (utemeljitev) se drugi odstavek pri točkah 1, 2 in 3 v Prilogi k Uredbi (EGS) št. 548/89, in drugi odstavek pri točkah 1, 2 in 3 v Prilogi k Uredbi (EGS) št. 812/89 nadomestijo z naslednjim odstavkom:

"Zadevno oblačilo ne more biti uvrščeno kot spalna srajca, ker se lahko zaradi svojih objektivnih značilnosti nosi tako v postelji kot drugje in zato ni namenjeno izključno ali predvsem kot oblačilo za spanje."

Člen 2

Ta uredba začne veljati na dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. oktobra 1999

Za Komisijo

Frederik Bolkestein

Član Komisije

[1] UL L 256, 7.9.1987, str. 1.

[2] UL L 224, 25.8.1999, str. 5.

[3] UL L 60, 3.3.1989, str. 31.

[4] UL L 86, 31.3.1989, str. 25.

[5] Wiener S. I. GmbH v. Hauptzollamt Emmerich, [1997] ECR I–6495.

--------------------------------------------------
Uredba Sveta (ES) št. 2249/1999

z dne 22. oktobra 1999

o odprtju tarifne kvote Skupnosti za uvoz posušenega govejega mesa brez kosti

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

(1) Komisija se je v okviru pogajanj o sporazumu med Evropsko skupnostjo in Švicarsko konfederacijo o trgovini s kmetijskimi proizvodi obvezala, da bo s 1. julijem 1999 odprla avtonomno tarifno kvoto za posušeno goveje meso brez kosti; sporazum je bil podpisan 21. junija 1999.

(2) Da se izpolnijo pogoji obveznosti Skupnosti, bi bilo treba storiti potrebno, da se taka preferencialna obravnava izteče 12 mesecev po začetku veljavnosti sporazuma.

(3) Zaradi poenostavitve bi bilo treba to kvoto odpreti na večletni podlagi za obdobja 12 mesecev; vendar je lahko zadnje kvotno obdobje krajše od 12 mesecev glede na dejanski datum začetka veljavnosti sporazuma; v tem primeru je primerno pooblastiti Komisijo, da ustrezno prilagodi razpoložljivo količino po tarifni kvoti.

(4) Ob koncu prehodnega obdobja, ki se konča eno leto po začetku veljavnosti sporazuma, bodo pogoji za preferencialni uvoz posušenega govejega mesa brez kosti iz Švice vključeni v določbe navedenega sporazuma.

(5) Podrobna pravila za uporabo te uredbe in zlasti določbe, potrebne za upravljanje kvote, bi bilo treba sprejeti v skladu s postopkom, določenim v členu 27 Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [1]–

SPREJEL NASLEDNJO UREDBO:

Člen 1

1. Na večletni podlagi se odpre tarifna kvota Skupnosti za obdobje od 1. julija v enem letu do 30. junija v naslednjem letu za uvoz neto obsega 700 ton posušenega govejega mesa brez kosti, ki se uvršča v oznako KN ex02102090, za katero koli tako obdobje.

2. V okviru kvote iz odstavka 1 se posebni zneski carin, določeni v skupni carinski tarifi, ne uporabljajo.

Člen 2

Podrobna pravila za to uredbo in, kadar je primerno, sorazmerno zmanjšanje letnih količin v primeru, ko je zadnje obdobje tarifne kvote krajše od 12 mesecev, se sprejmejo v skladu s postopkom, določenim v členu 27 Uredbe (EGS) št. 805/68.

Člen 3

Ta uredba začne veljati tretji dan po objavi v Uradnem listu Evropskih skupnosti.

Uporablja se od 1. julija 1999 do zadnjega dne dvanajstega meseca po mesecu začetka veljavnosti sporazuma med Evropsko skupnostjo in Švicarsko konfederacijo o trgovini s kmetijskimi proizvodi.

Ta uredba je v celoti zavezujoča in se neposredno uporablja v vseh državah članicah.

V Luxembourgu, 22. oktobra 1999

Za Svet

Predsednik

S. Mönkäre

[1] UL L 148, 28.6.1968, str. 24. Uredba, nazadnje spremenjena z Uredbo (ES) št. 1633/98 (UL L 210, 28.7.1998, str. 17).

--------------------------------------------------
Uredba Komisije (ES) št. 2589/1999

z dne 8. decembra 1999

o spremembi Uredbe (ES) št. 2424/1999 o podrobnih pravilih za uporabo uvozne tarifne kvote za posušeno goveje meso brez kosti, predvidene v Uredbi Sveta (ES) št. 2249/1999

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2249/1999 z dne 22. oktobra 1999 o odprtju tarifne kvote Skupnosti za uvoz posušenega govejega mesa brez kosti [1] in zlasti člena 2 Uredbe,

ob upoštevanju naslednjega:

(1) Uredba Komisije (ES) št. 2424/1999 z dne 15. novembra 1999 [2] določa podrobna pravila za uporabo za uvozne kvote, predvidene v Uredbi (ES) št. 2249/1999; opredelitev posušenega mesa brez kosti, kot je določena v prejšnji uredbi, bi bilo treba spremeniti tako, da se upošteva poslovna praksa; iz istega razloga bi se morale spremeniti določbe v zvezi z zahtevki za povračila presežnih carin.

(2) Ukrepi, predvideni s to uredbo, so v skladu z mnenjem Upravljalnega odbora za goveje in telečje meso –

SPREJELA NASLEDNJO UREDBO:

Člen 1

Uredba (ES) št. 2424/1999 se spremeni:

1. člen 1(3) se nadomesti z:

"3. Uvoz po navedeni kvoti se rezervira za posušeno meso brez kosti, ki ustreza naslednji opredelitvi:

"Kosi mesa iz stegen goveda, starega najmanj 18 mesecev, brez vidne medmišične maščobe (3 to 7 %) in s pH svežega mesa med 5,4 in 6,0; soljeni, začinjeni, stisnjeni, posušeni samo na svežem suhem zraku, z razvito plemenito plesnijo (razcvet mikroskopskih gliv). Masa končnega proizvoda je med 41 % in 53 % surove snovi pred soljenjem.""

2. drugi pododstavek člena 8(1) se nadomesti z:

"Najpozneje do 21. januarja 2000 se zahtevek za povračilo vloži v skladu s členi 878 do 898 Uredbe Komisije (EGS) št. 2454/93 [3], priloži pa se mu bodisi kopija potrdila iz obvestila uvoznikom, ki se nanaša na uvoz posušenega govejega mesa [4], bodisi potrdilo, ki ga izda organ iz Priloge II in potrjuje, da zadevno meso glede na razpoložljive proizvodne registre ustreza opredelitvi, določeni v členu 1(3)."

3. v členu 8(2) in (3) se datum "1. decembra 1999" nadomesti z "28. januarja 2000".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 8. decembra 1999

Za Komisijo

Franz Fischler

Član Komisije

[1] UL L 275, 26.10.1999, str. 2.

[2] UL L 294, 16.11.1999, str. 13.

[3] UL L 253, 11.10.1993, str. 1.

[4] UL C 266, 21.9.1999, str. 5.

--------------------------------------------------
Uredba Komisije (ES) št. 2626/1999

z dne 13. decembra 1999

o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi [1], kakor je bila nazadnje spremenjena z Uredbo Komisije (ES) št. 2204/1999 [2], in zlasti člena 9 Uredbe,

ob upoštevanju naslednjega:

(1) Treba je razlikovati med gobami, pripravljenimi ali konzerviranimi v kisu ali ocetni kislini iz tarifne podštevilke 20019050, na eni strani, in gobami, ki niso pripravljene ali konzervirane s kisom ali ocetno kislino iz tarifne podštevilke 200310, na drugi strani.

(2) V skladu z besedilom Pojasnjevalnih opomb harmoniziranega sistema k tarifni podštevilki 2001, se lahko proizvodom iz navedene tarifne številke med drugimi dodatki doda sol. V tem primeru se sol doda samo za namen priprave.

(3) Da bi jih lahko razlikovali od proizvodov iz tarifne podštevilke 200310, se zdi potrebno omejiti celotno vsebnost soli v proizvodih iz tarifne podštevilke 20019050.

(4) Zdi se primerno omejiti vsebnost soli na največ 2,5 % po teži.

(5) Treba je pojasniti Dodatno opombo št. 1 k Poglavju 20, da bi upoštevala to odločitev.

(6) Točki 3 in 4 Priloge k Uredbi Komisije (ES) št. 1196/97 [3], ki sta prej služili za razvrščanje takih proizvodov na podlagi njihove vsebnosti kisa, ne glede na vsebnost soli, je treba preklicati.

(7) Ukrepi, predvideni v tej uredbi, so v skladu z mnenjem Odbora za carinski zakonik –

SPREJELA NASLEDNJO UREDBO:

Člen 1

Dodatna opomba 1 k Poglavju 20 Kombinirane nomenklature, priložena k Uredbi (EGS) št. 2658/87, se nadomesti z:

"1. Za namen tarifne številke 2001 morajo imeti zelenjava, sadje, oreški in drugi užitni deli rastlin, pripravljeni ali konzervirani v kisu ali ocetni kislini, vsebnost prosto hlapljive kisline 0,5 % po teži ali več, izraženo kot ocetna kislina. Poleg tega gobe, ki sodijo pod tarifno podštevilko 20019050, ne bi smele imeti vsebnost soli, ki presega 2,5 % po teži."

Člen 2

Točki 3 in 4 Priloge k Uredbi (ES) št. 1196/97 se razveljavita.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. decembra 1999

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 278, 28.10.1999, str. 1.

[3] UL L 170, 28.6.1997, str. 13.

--------------------------------------------------
Uredba Komisije (ES) št. 2719/1999

z dne 20. decembra 1999

o spremembi Uredbe (ES) št. 1431/94 o določitvi podrobnih pravil za uporabo uvoznih režimov, predpisanih v Uredbi Sveta (ES) št. 774/94 v sektorju perutninskega mesa

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 774/94 z dne 29. marca 1994 o odpiranju in predpisovanju upravljanja nekaterih tarifnih kvot Skupnosti za visokokakovostno goveje in prašičje meso, perutninsko meso, pšenico in soržico ter otrobe in druge ostanke [1], kakor je bila nazadnje spremenjena z Uredbo Komisije (ES) št. 2198/95 [2], in zlasti člena 7 Uredbe,

ob upoštevanju Uredbe Sveta (EGS) št. 2777/75 z dne 29. oktobra 1975 o skupni tržni ureditvi za perutninsko meso [3], nazadnje spremenjene z Uredbo Komisije (ES) št. 2916/95 [4], in zlasti člena 15 Uredbe,

ob upoštevanju naslednjega:

(1) Uredba Komisije (ES) št. 1431/94 [5], nazadnje spremenjena z Uredbo (ES) št. 1514/97 [6], določa podrobna pravila za uporabo uvoznih režimov v sektorju perutninskega mesa, predpisanih v Uredbi (ES) št. 774/94.

(2) Da bi se zagotovil boljši nadzor uvoza iz nekaterih držav, se mora ob predložitvi zahtevka za dovoljenje zahtevati dobavna pogodba.

(3) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca,

SPREJELA NASLEDNJO UREDBO:

Člen 1

Za členom 4(1) Uredbe (ES) št. 1431/94 se doda naslednji odstavek:

"1a Zahtevkom za dovoljenja mora biti priložena dobavna pogodba, ki navaja, da je preskrba s perutnino na voljo za dostavo Evropski skupnosti v kontingentnem obdobju iz zahtevane države izvora in do zahtevane količinske kvote.

Ta odstavek se uporablja za proizvode iz skupin 1, 2 in 4, kontingentno obdobje pa je obdobje, določeno v členu 5."

Člen 2

Ta uredba začne veljati 1. januarja 2000.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. decembra 1999

Za Komisijo

Franz Fischler

Član Komisije

[1] UL L 91, 8.4.1994, str. 1.

[2] UL L 221, 19.9.1995, str. 4.

[3] UL L 282, 1.11.1975, str. 77.

[4] UL L 305, 19.12.1995, str. 49.

[5] UL L 156, 23.6.1994, str. 9.

[6] UL L 204, 31.7.1997, str. 16.

--------------------------------------------------